Murmi - Alemannische Wikipedia

# Murmi

### Us der alemannische Wikipedia, der freie Dialäkt-Enzyklopedy

De Murmi isch d´ Hauptfigur us de gliichnamige Schwyzer Chindersändige “Murmi News” und “Murmi´s Abenteuer” (insgesamt über 550‘000 Zueschauer), wo uf elf lokalen TV-Sendern i de ganze Schwyz, bischpilswys uf Tele Tell i de Innerschwyz oder Tele M1 im Mittelland, usgschtrahlt werded. Erfunde worde isch de Murmi vom Artischt Thomy Widmer. Zahlrychi öffentlichi Uftritt und Autogrammstunde sorged für en relativ grosse Beliebt- und Bekanntheitsgrad.

## [ändere] De Charakter Murmi

En Koschtümdarschteller spielt de Murmi. Ds bauschige Koschtüm isch us orangem Kunschtfell gfertiget, het schwarzi Tatze mit wysse chlyne Chralle, und en grosse Chopf mit e paar Schnurrbarthaar, übergrosse schwarze Auge und Schnydzäh, wo immer e chli sichtbar sind. Es söll, in chindgerächter, comichafter Manier, es Murmeltier (schwyzerdüütsch: "Murmi" oder "Murmeli") darschtelle. De Murmi redet mit ere fröhliche und relativ hoche Fischtelstimm.

Am Murmi sys sympathische Wese isch chindlich-unverdorbe und sehr härzlich, es chann aber au spitzbüebisch und schlagfertig sy. D´ Figur isch sehr wissensdurschtig und interessiert, ihre Begleiter, de Geri S. Gwonder (Thomy Widmer), mues darum i allne Sändige sehr vil mit äre unternäh, zum äre immer wieder interessanti Begägnige und Iidrück verschaffe z´ chönne. Zäme erläbed di beide vill Überraschends, und de Murmi cha au a de eifachschte Sache grossi Freud ha.

## [ändere] Gschicht

D´ Vorgschicht beseit, dass de Murmi i de Schwyzer Bärge gläbt hetti und vom Fotoreporter Geri S. Gwonder (Thomy Widmer) entdeckt worde sig. Us de zuefällige Begägnig hetti sich denn en tüüfi Fründschaft ergäh.

I irne Abentüür erläbid die beide d´ Wält. Sie bsueched byschpilswys en Schwyzer Liimfabrik und en regionale Landwirtschaftsbetrieb, wo Erdbeeri produziert. Es git aber au Folge, wo usserhalb vom Murmi sim Heimatland spiled (zum Byschpil d´ Reihe "Murmi's Abenteuer auf Mallorca")

## [ändere] Merchandising

Buttons, T-Shirts, Chriesischteisäckli, Velohelme, Malbüecher, Sweat-Shirts, Plüschfigure, Murmi-Schoggi, Murmi-Bettgschtell und viles meh.

D´ Sängerin Olivia Gray het en CD mit 12 sälbschtkomponierte und -textete Lieder über de Murmi uufgnoh (Viteka Music), wo in verschidnige Musigrichtige ghalte sind (u.a. Blues, Rock and Roll, Rap).

## [ändere] Trivia

- De "Murmi-Tanz" (in ere zweite, danceartige Version: "Murmi-Dance" gnännt) isch em berühmte Äntetanz (au "Tschip Tschip" oder "Vögelitanz") vom Werner Thomas nachempfunde.

- En zweiti Koschtümfigur aus em Umfäld vom Murmi isch de Perry, es Eichhörndli.

## [ändere] Weblinks

- Offizielli Websyte
- Teletell

Vun "http://als.wikipedia.org../../../m/u/r/Murmi.html"

Kategori: Schwiiz

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch